section_heading: Povijest
paragraph_text: Rani mraz je svoj prvi album Mojoj mami umesto maturske slike u izlogu objavio 1979. U vrijeme kad je album snimljen, Krstić i Balašević su bili jedini članovi sastava, pa su na snimanju sudjelovali: Bojan Hreljac (bas-gitara), Vladimir Furduj (bubnjevi), Sloba Marković (klavijature) i Mića Marković (saksofon). Produkciju je uradio Josip Boček, koji je također svirao gitaru. S ovog albuma su poznatije pjesme "Sve je dobro što se dobro svrši", "Mnogo mi znači to", '"Neki novi klinci" i "Drago mi je zbog mog starog". Tijekom ljeta, Đorđe Balašević i Biljana Krstić, sa sastavom Neoplanti održali su brojne koncerte diljem Jugoslavije. U to vrijeme, Balašević je počeo držati svoje poznate humorističke monologe. Pjesnici Mika Antić i Pero Zubac su gostovali na nekim koncertima Ranog mraza. Na splitskom glazbenom festivalu, Balašević je osvojio prvo mjesto s pjesmom "Panonski mornar". U rujnu, Rani mraz je održao osam rasprodanih koncerata u beogradskom Domu sindikata.